CELEX: 62009TN0087
Language: fi
Date: 2009-02-25 00:00:00
Title: Asia T-87/09: Kanne 25.2.2009 — Gråhundbus/Jørgen Andersen v. komissio

16.5.2009   
            
            
               FI
            
            
               Euroopan unionin virallinen lehti
            
            
               C 113/38
            
         Kanne 25.2.2009 — Gråhundbus/Jørgen Andersen v. komissio
   (Asia T-87/09)
   2009/C 113/77
   Oikeudenkäyntikieli: englanti
   
      Asianosaiset
   
   
      Kantaja: Gråhundbus/Jørgen Andersen (Ballerup, Tanska) (edustajat: asianajajat M. Nissen, J. Rivas de Andrés ja J. Gutiérrez Gisbert)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Komission Kööpenhamina — Ystad -reittiä koskeva lopullinen kanta, joka sisältyy komission valtiontukiasiassa C 41/08 (NN 35/08) — Danske Statsbaner 10.9.2008 tekemän päätöksen 75, 76 ja 145 kohtaan, on kumottava
            
         
               —
            
            
               vaihtoehtoisesti komission valtiontukiasiassa C 41/08 (NN 35/08) — Danske Statsbaner 10.9.2008 tekemä päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kumottavaksi komission 10.9.2008 tekemää päätöstä aloittaa EY 88 artiklan 2 kohdassa tarkoitettu menettely, joka koskee väitettyä Tanskan Danske Statsbanerille (DSB) myöntämää valtiontukea Tanskan liikenneministeriön ja julkisen yrityksen DSB välisillä julkisia palveluhankintoja koskevilla sopimuksilla rautateiden matkustajaliikenteestä Kööpenhaminan ja Ystadin välillä (asia C 41/08 (NN 35/08) — Danske Statsbaner). Asianosaisille annettiin mahdollisuus esittää huomautuksensa (1).
   Kantaja harjoittaa linja-autolla tapahtuvaa matkustajaliikennettä Kööpenhamina — Ystad -reitillä.
   Kanteensa tueksi kantaja esittää kolme kanneperustetta.
   Ensimmäiseksi se väittää, että komissio teki oikeudellisen virheen, kun se päätti, että Tanskan hallitus ei tehnyt ilmeistä arviointivirhettä katsoessaan, että Kööpenhamina — Ystad -reitti on sen hallussa olevien tietojen perusteella julkinen palvelu tai yleisen taloudellisen edun mukainen palvelu. Kantaja väittää, että komission ei olisi pitänyt hyväksyä Tanskan hallituksen esittämiä argumentteja ilman laajempia keskusteluja tai tutkimuksia.
   Kolmanneksi kantaja väittää, että komissio ei EY 253 artiklan mukaisten velvollisuuksiensa vastaisesti esittänyt riittäviä perusteluja päätökselleen, koska ainoan päätöksessä esitetyn perustelun muodosti Tanskan hallituksen argumenttien toistaminen.
   
      (1)  EUVL 2008, C 309, s. 14